Sevil Shhaideh a dispus, prin ordin de ministru, ca atribuţiile Rovanei Plumb să fie preluate de un secretar de stat.

Ministrul Dezvoltării Regionale, Administraţiei Publice şi Fondurilor Europene, vicepremierul Sevil Shhaideh, a semnat un ordin de ministru prin care atribuţiile de ministru delegat pentru Fondurilor Europene vor fi exercitate de către secretarul de stat Luminiţa Zezeanu.

„Începând cu data prezentului ordin, doamna secretar de stat Luminiţa Zezeanu va exercita atribuţiile delegate ministrului delegat pentru Fonduri Europene prin ordinul vicepremierului nr. 2290/ 2017, precum şi oricare alte atribuţii ale ministrului delegat pentru Fondurile Europene şi va semn pentru şi în numele ministrului delegat pentru Fondurile Europene, Rovana Plumb”, se arată în articolul 1 al ordinului semnat de Sevil Shhaideh.

Ordinul de ministru intră imediat în vigoare.

Rovana Plumb este cunoscută ca o apropiată a fostului prim-ministru Victor Ponta care a fost numit vineri secretar general al Guvernului.